༄༅། །འདི་གར་ཚོགས་དྲུང་ལས་ཁུངས་ནས་བཏང་གནས་ནང་འཁོད་དོན། ཕྱི་ལོ་ ༢༠༡༧ ཟླ་ ༡༠ ཚེས་ ༡༤ ཉིན་རྒྱ་གར་ས་གནས་ཧིན་རྡིའི་གསར་ཤོག་ Dainik Jagran གི་གོ་སྒྲིག་འོག་རྡ་ས་བྷག་སུ་རུ་ས་གནས་ཁོར་ཡུག་གཙང་བཟོའི་ལས་རིམ་ཞིག་གི་ཐོག་སྐུ་མགྲོན་གཙོ་བོར་དཔལ་ལྡན་བོད་མི་མང་སྤྱི་འཐུས་ཚོགས་གཞོན་ཨཅཱརྱ་ཡེ་ཤེས་ཕུན་ཚོགས་མཆོག་གདན་ཞུས་ལྟར་ཆེད་ཕེབས་གནང་ཡོད།
དེ་ཡང་སྔ་དྲོའི་ཆུ་ཚོད་ ༡༡།༠༠ ཐོག་དཔལ་ལྡན་ཚོགས་གཞོན་མཆོག་དང་། རྡ་ས་རྗོང་ལས་ཁུངས་ཀྱི་ Mayor Shri Rajni Vyas མཆོག རྡ་ས་ས་གནས་འགོ་འཛིན། རྡ་ས་ས་གནས་ཡུལ་མི་དང་། རྡ་ས་བོད་མིའི་ས་གནས་འགོ་འཛིན་ལས་ཁུངས་ཀྱི་ཁོར་ཡུག་ཚན་པའི་ཚོགས་མི་བཅས་ལྷན་འཛོམས་གནང་སྟེ། ལས་རིམ་དབུ་འཛུགས་ཀྱིས་ཐོག་མར་དཔལ་ལྡན་ཚོགས་གཞོན་མཆོག་ནས་གོ་སྒྲིག་གནང་མཁན་གྱི་རེ་སྐུལ་ལྟར། ཧིན་རྡིའི་ཐོག་ཁོར་ཡུག་གཙང་བཟོ་དང་། སོ་སོའི་ངོས་ནས་དུས་རྟག་ཏུ་ཁོར་ཡུག་གཙང་མ་བདག་གཉེར་བྱ་རྒྱུའི་དམ་བཅའ་འཇོག་གནང་རྗེས། དཔལ་ལྡན་ཚོགས་གཞོན་མཆོག་དང་། རྡ་སའི་རྫོང་ལས་ཁུངས་ཀྱི་ Mayor Shri.Rajni Vyas མཆོག་རྣམ་གཉིས་ནས་ཁོར་ཡུག་གཙང་བཟོའི་ལས་རིམ་དབུ་འབྱེད་གནང་།
དེ་རྗེས་བྷག་སུ་ས་གནས་ཉེ་འགྲམ་ཁག་ལ་གཙང་བཟོ་གནང་གྲུབ་མཚམས། Sky Heaven Resort and Restaurant ནང་ཆུ་ཚོད་གཅིག་ཙམ་རིང་དཔལ་ལྡན་ཚོགས་གཞོན་མཆོག་གི་གཙོ་སྐྱོང་འོག་ ༸གོང་ས་མཆོག་གི་བཀའ་སློབ་ལམ་སྟོན་དང་དགོངས་བཞེད་ལྟར་མེག་གྷན་གཙོས་རྡ་སའི་ས་གནས་ཁག་ལ་དུས་རྟག་ཏུ་ཁོར་ཡུག་གཙང་བཟོ་དགོས་གལ་དང་། ས་གནས་འཛིན་སྐྱོང་ནས་མཐུན་སྦྱོར་གང་དགོས་ཐོག་བགྲོ་གླེང་ལྷུག་པོ་གནང་ཡོད། ཆབས་ཅིག་དཔལ་ལྡན་ཚོགས་གཞོན་མཆོག་ནས་མཇུག་སྐྱོང་ལམ་སྟོན་ཁག་ཅིག་ཀྱང་གནང་བ་མ་ཟད།
ལྷག་པར་དུ་ Dainik Jagran གསར་འགོད་པ་རྣམས་པས་དེ་རིང་མཛད་སྒོའི་ཐོག་གདན་ཞུས་གནང་བར་ཐུགས་རྗེ་ཆེ་ཞུས་གནང་བ་དང་སྦྲགས། ད་བར་གསར་འགྱུར་ཚགས་ཤོག་དེའི་ནང་ ༸ གོང་ས་མཆོག་གི་མཛད་འཕྲིན་ཁག་དང་། བོད་ཀྱི་ཆབ་སྲིད་དང་འབྲེལ་བའི་གནས་ཚུལ་གང་ཙམ་ཞིག་བཀོད་གནང་བར་ཡི་རངས་བསྔགས་བརྗོད་དང་། ད་དུའང་མུ་མཐུད་བོད་མིའི་འཐབ་རྩོད་དང་འབྲེལ་བའི་གསར་འགྱུར་གང་མང་གང་ཐུབ་བཀོད་གནང་ཡོང་བའི་འབོད་སྐུལ་ཞུས་གནང་རྗེས་ཁོར་ཡུག་གཙང་བཟོའི་ལས་རིམ་མཇུག་སྒྲིལ་བ་བཅས། །
གསར་གནས།
རྒྱ་གར་རྒྱལ་ཡོངས་བོད་དོན་རྒྱབ་སྐྱོར་ཚོགས་པའི་ཚོགས་ཆེན་ཐེངས་བདུན་པའི་མཇུག་བསྡོམས་མཛད་སྒོའི་ཐོག་དཔལ་ལྡན་བོད་མི་མང་སྤྱི་འཐུས་ཚོགས་གཙོ་མཆོག་སྐུ་མགྲོན་གཙོ་བོར་ཆེད་ཕེབས་ཀྱིས་གསུང་བཤད་གནང་བ།
༢༠༢༢-༡༡-༢༩
ནང་སྲིད་དྲུང་ཆེ་དཔལ་ལྡན་དོན་གྲུབ་ལགས་ཀྱིས་ཧི་མཱ་ཅལ་མངའ་སྡེའི་ཁྲལ་འབབ་དང་ཤིང་ནགས་ལས་ཁུངས་ཀྱི་སྤྱི་ཁྱབ་དྲུང་ཆེ་ཨོན་ཀར་ཅནྟ་ཤར་མ་ལགས་དང་ཐུག་འཕྲད་གནང་བ།
༢༠༢༢-༡༡-༢༩
གཞི་རིམ་བར་མའི་སྤྱི་ཚོགས་ཚན་རིག་དགེ་རྒན་གྱི་དྲྭ་ཐོག་བོད་ཡིག་ཟབ་སྦྱོང་།
༢༠༢༢-༡༡-༢༩
བསྟན་འཛིན་ཟླ་སྒྲོན་ལགས་ཀྱིས་ཧུན་སུར་རབ་རྒྱས་གླིང་ས་གནས་འགོ་འཛིན་གྱི་ལས་ཁུར་འགོ་འཛུགས་གནང་བ།
༢༠༢༢-༡༡-༢༩
འབྲེལ་གནས།
སྦེལ་ཇམ་སྐུ་ཚབ་དོན་གཅོད་ཁང་གི་དྲུང་ཆེ་འཕྲིན་ལས་དབང་འདུས་ལགས་ཀྱིས་འཇམ་དབྱངས་བློ་འཕེལ་བོད་ཀྱི་སྐད་ཡིག་དང་རིག་གཞུང་གཟའ་མཇུག་སློབ་གྲྭར་རྟོག་ཞིབ་གནང་བ།
༢༠༢༢-༡༡-༢༩
སྤྱི་འཐུས་མི་འགྱུར་རྡོ་རྗེ་ལགས་སྦན་རྡ་ར་ནོར་རྒྱས་གླིང་གཞིས་ཆགས་ཁྱབ་ཁོངས་དང་། མན་སྤར་ཕན་བདེ་གླིང་གཞིས་ཆགས་ཁྱབ་ཁོངས་དང་བཅས་པར་གཞུང་འབྲེལ་ཕྱོགས་བསྐྱོད་གནང་གཏན་ཁེལ་ཡོད།